Første del af processen handler kort sagt om at finde ud af, hvordan dine tænder sidder, hvilken type tandretning der er mest effektiv for dig, og hvordan slutresultatet kan komme til at se ud. Du får skinner, som er designet specielt til dig, og som udskiftes jævnligt, i takt med at dine tænder rykker og retter sig. Du skal have skinnerne på 22 timer i døgnet, og må kun tage dem ud, når du skal spise og børste tænder. Efter tandretningen får du påsat en retainer, som er en ståltråd, der sættes fast på indersiden af tænderne, så de ikke rykker sig tilbage.